Jordpakking

Jordpakking er reduksjon i jordas porøsitet på grunn av trykk. Jordpakking kan påvirke nesten alle jordas fysiske, kjemiske og biologiske egenskaper og funksjoner.Whalley, W.R., Dumitru, E. & Dexter, A.R. (1995). Biological effects of soil compaction. Soil and Tillage Research, 35, 53–68. Jordpakking er sammen med erosjon ansett som det dyreste og alvorligste miljøproblemet forårsaket av konvensjonelt landbruk.

I landbruket er jordpakking et problem som er avhengig av jordtype, veksttype, vær og klima og maskinell bearbeiding, deriblant maskinenes marktrykk. Påvirkning fra tunge maskiner på for fuktig jord kan føre til komprimering av jorda slik at det dannes ugjennomtrengelige lag som begrenser vann- og næringstilgangen. Dette kan føre til redusert avling både i mengde og kvalitet og dessuten økt overflateavrenning, erosjon, klimagassutslipp, eutrofiering, redusert grunnvannsfornyelse og tap av biologisk mangfold.Batey, T. (2009). «Soil compaction and soil management – a review». i Soil Use and Management, 12, 25, 335–345, side 339–340. Doi. 10.1111/j.475-2743.2009.00236.x

I motsetning til erosjon er jordpakking hovedsakelig noe som foregår under jordoverflaten og kan derfor være vanskelig å se. Spesielle metoder er nødvendig for å avdekke og håndtere problemet.

Jordpakking er i en viss grad mulig å rette opp igjen og kontrollere. Jordpakking i dypere jordlag regnes som det største problemet, fordi det ikke lar seg gjenopprette.I. Hakansson, R. Reeder, (1994). «Subsoil compaction by vehicles with high axle load—extent, persistence and crop response.» i Soil and Tillage Research, 29, 2–3, side 277–304. Siden bøndene i moderne, intensivt jordbruk er avhengig av tunge maskiner og derfor ikke helt kan unngå komprimering av jorda, fokuseres det mange steder på å reparere skadene når de først har skjedd.Batey, T. (2009). «Soil compaction and soil management – a review» i Soil Use and Management, 12, 25, 335–345, side 342. Doi. 10.1111/j.475-2743.2009.00236.x

Referanser

Litteratur

Kategori:Jord